
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Uzina Energetică Timișoara S.R.L. pentru numirea administratorului societății

Sectiunea a 2 - a 
Motivul emiterii proiectului de hotărâre
	
		 
Ca urmare a finalizării procedurii de selecție pentru postul de administrator al Societății Uzina Energetică Timișoara S.R.L Comisia de selecție a întocmit Raportul final cu nr. TMI2023-002065/21.06.2023.
Raportul se transmite la conducătorul autorităţii publice tutelare, în vederea mandatării reprezentanţilor în adunarea generală a asociaților, pentru propunerea de administratori.
	În conformitate cu prevederile art. 194 alin. (1) lit. b) din Legea nr. 31/1990 privind societățile, republicată, cu modificările și completările ulterioare, adunarea generală a asociaților are următoarele obligații principale: (...) b) să desemneze administratorii și cenzorii, să îi revoce/demită și să le dea descărcare de activitate, precum și să decidă contractarea auditului financiar, atunci când acesta nu are caracter obligatoriu, potrivit legii.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Uzina Energetică Timișoara S.R.L. pentru numirea administratorului societății, îndeplinește condițiile pentru a fi supus dezbaterii și aprobării plenului consiliului local. 
Conchizând, considerăm că este oportună iniţierea unui proiect de mandatare a reprezentanților Municipiului Timișoara în Adunarea Generală a Asociaților la Uzina Energetică Timișoara S.R.L. pentru numirea administratorului societății.






      Primar,							     Administrator Public,	
 Dominic Fritz							        Matei Creiveanu
		

		
Director Economic,
   Steliana Stanciu

